Anne-Beth Hoven

Anne-Beth Hoven (født Espetvedt; 4. januar 1969) er en norsk tidligere friidrettsutøver som spesialiserte seg på hekkeløp. 

Hoven mottok kongepokalen under norgesmesterskapet på Nesbyen i 1987 etter mesterskapsrekord på 13,72 sek. Under et stevne i Birmingham, 7. august 1987, en uke før NM, tangerte hun Hilde Fredriksens norske rekord med 13,39.Tiden 13,39, gav henne en sølv-medalje i junior-EM i Birmingham. Dette ble hennes beste løp i karrieren etter at en ankelskade medførte at hun måtte slutte. 

Foran NM på hjemmebane i Drammen 2001 gjorde Hoven comeback, og vant sitt andre mesterskapsgull 14 år etter det første. Hun løp da på 13,90 og vant med 0,05 sek foran IK Tjalves Nina Johannessen..Som 16-åring hoppet hun 6,28 meter i lengde. Hennes farfar er den tidligere proffbokseren Johannes Espetvedt, kjent som Johnny Espen.

Hun representerte friidrettsklubben BFG Fana frem til at hun flyttet til Drammen og ble medlem av IF Hellas der. Hun er gift med fotograf og tidligere hekkeløper Anders Hoven. De er foreldre til fotballspillerne Andreas og Kristoffer Hoven.

NM-medaljer

Referanser 

Norgesmestere i friidrett
Norske hekkeløpere
Kongepokalvinnere i friidrett
Personer fra Bergen kommune